**UPUTA ZA ISPLATU MINIMALNIH NAGRADA UČENICIMA ZA**

**ŠKOLSKU GODINU 2021./2022.**

Sukladno članku 5. Ugovora o naukovanju iz Pravilnika o minimalnim uvjetima za ugovore o naukovanju („Narodne novine“ br. 107/20) osnovica za mjesečnu nagradu učeniku je: u prvoj godini 10%, u drugoj godini 20% te u trećoj godini 25% prosječne neto plaće ostvarene u prethodnoj godini u gospodarstvu Republike Hrvatske.

Prosječna neto plaća u Republici Hrvatskoj u 2020. godini je iznosila **6.763,00 kn.**

**• I. GODINA PRAKTIČNE NASTAVE I VJEŽBI NAUKOVANJA**

* Prema nastavnom planu i programu učenik **u prvoj godini mora realizirati** **najmanje 560 sati** praktične nastave i vježbi naukovanja.
* **Naknada po satu iznosi 3,83 kn** sukladno prosječnom broju sati rad u mjesecu te propisanoj visini naknade.
* Naknada učeniku za prvu godinu ukupno iznosi: 560 sati x 3, 83 kn = 2.144,80 kuna.

**• II. GODINA PRAKTIČNE NASTAVE I VJEŽBI NAUKOVANJA**

* Prema nastavnom planu i programu učenik **u drugoj godini mora realizirati najmanje 630 sati** praktične nastave i vježbi naukovanja.
* **Naknada po satu iznosi 7,66 kn** sukladno prosječnom broju sati rada u jednom mjesecu te propisanoj visini naknade.
* Naknada učeniku za drugu godinu ukupno iznosi: 630 sati x 7,66 kn = 4.825,80 kuna.

**• III. GODINA PRAKTIČNE NASTAVE I VJEŽBI NAUKOVANJA**

* Prema nastavnom planu i programu **učenik u trećoj godini mora realizirati najmanje 640 sati** praktične nastave i vježbi naukovanja.
* **Naknada po satu iznosi 9,57 kn** sukladno prosječnom broju sati rada u jednom mjesecu te propisanoj visini naknade.
* Naknada učeniku za drugu godinu ukupno iznosi: 640 sati x 9,57 kn = 6.124,80 kuna.

**NAPOMENA: Nagrada učeniku može iznositi i više od propisane minimalne**

**nagrade učenicima za školsku godinu 2021/2022.**

**Isplata naknade učenicima vrši se isključivo na IBAN osobnog računa učenika**.

**POREZNO OSLOBOĐENJE ZA NAKNADE ZA NAUČNIKE**

Za tvrtke koje primaju učenike na naukovanje i isplaćuju im naknadu/nagradu temeljem Ugovora o naukovanju postoji mogućnost **poreznog oslobođenja** na temelju Zakona o državnoj potpori za obrazovanje i izobrazbu prema čijim se odredbama osnovica za izračun poreza na dobit i poreza na dohodak od samostalnog rada može sniziti ako poslodavac priloži dokaz o isplatama naknade naučniku:

- poduzetnik kod kojega su na praktičnoj nastavi i vježbama naukovanja **jedan do tri učenika** može poreznu osnovicu ili dohodak od samostalne djelatnosti iz stavka 1. članka 6. Zakona o državnoj potpori za obrazovanje i izobrazbu **umanjiti za 5%;**

- poduzetnik kod kojeg je na praktičnoj nastavi i vježbama naukovanja **više od tri učenika** može postotak umanjenja porezne osnovice ili dohotka od samostalne djelatnosti povećati za jedan postotni bod po svakom učeniku, a **najviše do 15%** porezne osnovice ili dohotka od samostalne djelatnosti; iznos umanjenja osnovice poreza na dobit ili dohotka od samostalne djelatnosti ne može biti veći od godišnjeg neoporezivog iznosa nagrada učenicima za vrijeme izvođenja praktične nastave i vježbi naukovanja po svakom učeniku.

**Zahtjev za dobivanje državne potpore za obrazovanje i osposobljavanje predaje se sa zahtjevom za povrat poreza za prethodnu kalendarsku godinu.**